H-paat

H-paat on ühekereline range ühtsusklassi kiiljaht, millel on üks mast ja bermuuda 7/8 murdtaglastus(luup).
Paadi disainis 1967. aastal soome laevaarhitekt Hans Groop, et luua jaht, mis sobib Hai ja Põhjamaade rahvapaadi asemel nii matkamiseks, perepurjetamiseks, päevapurjekaks ning võistlemiseks lühematel ja pikematel vahekaugustel.

Kere 

H-paadi kere on ehitatud klaaskiudmattidest, mis on liimitud ja tugevdatud tehisvaiguga.

Sarnase kujundusega samast ajajärgust on 5,5mR, Soling, Etchells. Monotüübi muudatusi tehti 1971. aastal Paul Elvstrømi ettepanekul. Põhjamaade purjetamisliit (Nordic Sailing Federation) tunnustas H-paati ühtsusklassina 1972. Tunnustus rahvusvahelise purjekaklassina saadi IYRU-lt novembris 1978 aastal. Nime esitähe H on jaht saanud vanakreeka mütoloogia kodurahujumalanna Hestia järgi. Teine väide on, et H on disaineri nime esitähest. Alates loomisest on ehitatud üle 5300 selle klassi jahi, seega on tegemist Euroopa suurima kiiljahiklassiga. Eestis toodab H-paate Saare Yachts Nasval Saaremaal.

Võistlemine 
Tegemist on aktiivse võistlusklassiga, milles peetakse ka maailmameistrivõistlusi, millest viimased purjetati 2019. aastal Medemblikis Lääne-Friisimaal Ijsselmeeril Hollandis. MM-il on lubatud võistkonna suurus 3–4 inimest (suurim kogukaal 300 kg), samas saab vähese kohandamisega purjetada nii üksi kui ka kuni viie kaaslasega, magamiskohti on neljale. Paat sobib ka kiiljahi esmaomanikule nii matkamiseks kui ka võistlemiseks nii merel kui ka siseveeteedel. Abimootorina kasutatakse ahtripeeglile kinnitatavat ripp-päramootorit.
Sarnasuse tõttu on H-paati nimetatud kajutiga või kaetud tekiga Solinguks.

2001. aastal ületasid Kerstin Schmider ja Philipp Heisig H-paat Elfiega Atlandi ookean.

MM 

 2001 – Austria, Ebensee, Traunsee – AUT 249 – Stefan Frauscher, Peter Heininger, Thomas Linortner
 2006 – Marstrand Rootsis – DEN 565 – Herluf Jørgensen, Lars Wegner, Christian Pasbjerg
 7.–14. augustil 2010 Larvikis Norras.
 5.–11. augustil 2011 Neustadtis Holsteinis Saksamaal (Neustadt in Holstein, Schleswig-Holsteinis ).
 19.–25. mail 2012 Ebenseel/Traunseel Austrias, korraldaja Segelclub Ebensee/Traunsee
 4.–9. augustil 2013 Thistedis Taanis, korraldaja on.
 ...
 20.–25. august 2017 Brunnenis Šveitsis, korraldajad Regattaverein Brunnen (RVB) ja IHA
 2018 – Sandefjordis Norras
 5.–9. augustil 2019 Medemblikis Lääne-Friisimaal Ijsselmeeris Hollandis

Mõõdud 

 LOA = 8,285 ± 0,020 m
 LWL = 6,30 m
 B(max) = 2,18 m
 D(min) = 1450 kg
 T = 1,30 m
 S = 25,18775 m2
 S(spin)= 32,7186 m2

Purjed
Purjed peavad olema valmistatud kootud kunstkiust kangast. 
Suur- ja eespurje kanga vähim lubatud erikaal on 200 g/m².
Spinnakeri kanga vähim lubatud erikaal on 35 g/m².

Vaata ka

XOD – X One Design
IOD – International One Design
Seaview Mermaid
Purjetamise võistlusreeglid

Viited

Välislingid 

 28. juuli 2012, Hanna Romppainen, Venemies mielii edelleen merelle, Hans Groop kohtaa seilatessaan itse suunnittelemiaan veneitä. Helsingin Sanomat, hs.fi
 Rahvusvaheline H-paadi Liit
 Soomlaste H-paadi wiki, foorum ja galerii h-vene.net
 ISAF:The Equipment Rules of Sailing (ERS)  Kehtivad varustuse eeskirjad.
 Drawings, joonised.
 H-BOAT Sailboat details on sailboatdata.com (units Metric)<
 VM-udtagelsesstævne for H-både
 H-paat, ISAF, sailing.org
 H-båten, Uppslagsverket Finland

Kiiljahid